Να ακυρωθεί η συμφωνία της ντροπής ΕΕ – Τουρκίας

Σάββατο 18 Μάρτη διεθνής ημέρα δράσης κατά του ρατσισμού, του πολέμου, του φασισμού και της φτώχειας

Συλλαλητήριο 15:00 Ομόνοια

Ένα χρόνο μετά τη σύναψη της συμφωνίας της ντροπής ΕΕ - Τουρκίας, τα σύνορα παραμένουν κλειστά για τους ανθρώπους που δραπετεύουν από τον πόλεμο και την εξαθλίωση, προκειμένου να σώσουν τη ζωή τους.

Ένα χρόνο μετά, με την Τουρκία του αυταρχισμού και των βασανιστηρίων να θεωρείται «ασφαλής τρίτη χώρα», το άσυλο έχει ουσιαστικά καταργηθεί, ενώ γίνονται μαζικές απελάσεις ανθρώπων που δικαιούνται προστασία.

Ένα χρόνο μετά, τα νησιά του Αιγαίου έχουν μετατραπεί σε «buffer zones», ενδιάμεσες περιοχές μεταξύ ΕΕ και Τουρκίας, όπου φυλακίζονται οι πρόσφυγες και τα δικαιώματα τίθενται σε αναστολή.

Ένα χρόνο μετά, παρά τις κυβερνητικές εξαγγελίες και τους πακτωλούς χρημάτων που ξοδεύονται μέσω των ΜΚΟ και όχι μόνο, οι συνθήκες «φιλοξενίας» των προσφύγων στα στρατόπεδα όχι απλά παραμένουν προσβλητικές για την ανθρώπινη αξιοπρέπεια και απάνθρωπες, αλλά χειροτερεύουν και τα κέντρα υποδοχής μετατρέπονται σε κέντρα κράτησης.



Ένα χρόνο μετά, η ΕΕ μαζί με την υπόλοιπη «πολιτισμένη Δύση» συνεχίζει αμείωτα τους πολέμους και τις ιμπεριαλιστικές επεμβάσεις και κλιμακώνει τη ρατσιστική και αντιπροσφυγική πολιτική της. Η Ευρώπη Φρούριο συνιστά μια νέα ποιότητα συνολικής αντιδημοκρατικής στροφής στο όνομα της ασφάλειας.

Ένα χρόνο μετά, η κυβέρνηση ΣΥΡΙΖΑ-ΑΝΕΛ εναρμονίζεται πλήρως με τις πολιτικές της ΕΕ, θεωρεί την προσφυγιά παρανομία, τους πρόσφυγες και τους μετανάστες κατάδικους, υιοθετεί μέτρα αποτροπής, επαναπροωθήσεων, απελάσεων και εγκλεισμού, αναλαμβάνοντας το ρόλο του θεματοφύλακα της συμφωνίας ΕΕ - Τουρκίας.

Ένα χρόνο μετά, η αντιπροσφυγική κυβερνητική πολιτική της «αποτροπής» κλιμακώνεται και στρώνει το έδαφος στη ναζιστική Χρυσή Αυγή, η οποία προσπαθεί να φορέσει το μανδύα των «αγανακτισμένων γονέων» για να οργανώνει εισβολές κατά των προσφυγόπουλων στα σχολεία, αλλά και να επιτίθεται στα νησιά εναντίον των προσφύγων. Οι δολοφόνοι του Π. Φύσσα κυκλοφορούν ελεύθεροι, η δίκη συνεχίζεται για δεύτερο χρόνο, ενώ η αστυνομία δίνει ξανά κάλυψη στις συνάξεις των νεοναζί.

Ένα χρόνο μετά, η διαδικασία μετεγκατάστασης των προσφύγων κινείται με ρυθμούς χελώνας με αποτέλεσμα οι πρόσφυγες είτε να εγκλωβίζονται είτε να πληρώνουν ολόκληρες περιουσίες για να φτάσουν στη χώρα προορισμού τους.

Ένα χρόνο μετά, οι πρόσφυγες παραμένουν κοινωνικά αποκλεισμένοι.

Ένα χρόνο μετά, τα παιδιά των προσφύγων είναι αποκλεισμένα από την εκπαίδευση και υφίστανται ρατσιστικούς διαχωρισμούς.

Ένα χρόνο μετά, ο κοινός αγώνας ντόπιων, προσφύγων και μεταναστών απέναντι στην φτώχεια και την εξαθλίωση που παράγει η μνημονιακή διαχείριση της κυβέρνησης σε ευθυγράμμιση με τις ευρωπαϊκές πολιτικές, είναι περισσότερο αναγκαίος από ποτέ.

Ένα χρόνο μετά τη συμφωνία της ντροπής ΕΕ - Τουρκίας, μπροστά σε μια χρονιά με απειλές της ακροδεξιάς στην Ευρώπη και κλιμάκωση των ιμπεριαλιστικών επεμβάσεων, κινήματα απ’ όλη την Ευρώπη που δίνουν τη μάχη κατά του ρατσισμού, της ανόδου της ακροδεξιάς, του πολέμου και της άγριας λιτότητας, δίνουν κοινό αγωνιστικό ραντεβού στις 18 Μάρτη 2017, γιατί η πηγή της εκμετάλλευσης είναι κοινή. Σε δεκάδες ευρωπαϊκές πόλεις καλούνται κινητοποιήσεις:

· Ενάντια στον ρατσισμό και τη στοχοποίηση προσφύγων και μεταναστών.

· Ενάντια στην ακροδεξιά και τη φασιστική απειλή

· Για την κατάργηση της συμφωνίας της ντροπής ΕΕ - Τουρκίας και των επιμέρους αντίστοιχων συμφωνιών.

· Ενάντια στις αντιπροσφυγικές κυβερνητικές πολιτικές των χωρών της ΕΕ.

· Ενάντια στο Δουβλίνο 3.

· Για να μπει φραγμός στους πολέμους και τις ιμπεριαλιστικές επεμβάσεις και στη συμμετοχή της Ελλάδας σε αυτούς.

· Για να ανοίξουν τα σύνορα σε πολιτικούς και οικονομικούς πρόσφυγες και να σταματήσουν οι απελάσεις.

· Να κλείσουν τα στρατόπεδα και να φιλοξενηθούν αξιοπρεπώς οι πρόσφυγες μέσα στον οικιστικό ιστό.

· Για ίσα δικαιώματα και αξιοπρέπεια για όλες-ους. Για ισότιμη και χωρίς διακρίσεις πρόσβαση των προσφυγόπουλων στην εκπαίδευση.

· Ενάντια στις πολιτικές της φτώχειας και της εξαθλίωσης.Στις 18 Μάρτη καλούμε σε μαζική, ενωτική συγκέντρωση στην Ομόνοια στις 15:00 και διαδήλωση προς τη Βουλή και τα γραφεία της ΕΕ. Απευθύνουμε κάλεσμα σε κάθε πόλη της χώρας για τη διοργάνωση αντίστοιχων κινητοποιήσεων. Για περισσότερες πληροφορίες και για να μάθετε πως μπορείτε να στηρίξετε την κινητοποίηση: This email address is being protected from spambots. You need JavaScript enabled to view it. Το κάλεσμα μέχρι στιγμής υπογράφουν οι παρακάτω συλλογικότητες:

Ανταρσία στην Κοκκινιά της προσφυγιάς και της αντίστασης

Ανταρσία στις γειτονιές της Αθήνας

Αντικαπιταλιστική Ανατροπή στην Αττική

Αντιπολεμικη Διεθνιστική Κίνηση

ΑΡΕΝ (Αριστερή Ενότητα)

Αριστερή Κίνηση Περιστερίου

Δίκτυο για τα πολιτικά και κοινωνικά δικαιώματα

Δίκτυο κοινωνικής υποστήριξης προσφύγων και μεταναστών

Δίκτυο Σπάρτακος

Ε' ΕΛΜΕ Αθηνάς

ΕΛΜΕ Λιόσια-Ζεφύρι-Φυλή

Εναλλακτική Δράση για Ποιότητα ζωής

Ένωση Μεταναστών Εργατών

Ένωση Φιλιππινέζων Ελλάδος "Kasapi Hellas"

ΕΠΙΤΡΟΠΗ ΑΛΛΗΛΕΓΓΥΗΣ ΓΙΑ ΤΟΥΣ ΠΟΛΙΤΙΚΟΥΣ ΚΡΑΤΟΥΜΕΝΟΥΣ ΣΤΗΝ ΤΟΥΡΚΙΑ ΚΑΙ ΤΟ ΚΟΥΡΔΙΣΤΑΝ

Εργατική λέσχη Ν. Σμύρνης

Εργατική λέσχη Ν.Ιωνίας

ΚΕΕΡΦΑ - Κίνηση ΕΝΩΜΕΝΟΙ ΕΝΑΝΤΙΑ ΣΤΟ ΡΑΤΣΙΣΜΟ ΚΑΙ ΤΗ ΦΑΣΙΣΤΙΚΗ ΑΠΕΙΛΗ

Κέντρο Αγωνιστικής και Πολιτιστικής Αλληλεγγύης των Λαών Ελλάδας – Τουρκίας

Κίνηση "Απελάστε το Ρατσισμό"

Κοινωνικό Ιατρείο Αλληλεγγύης Ιλίου,

Κοινωνικό Ιατρείο Αλληλεγγύης Κ.Πατησίων/Αχαρνών.

Κοινωνικό Φαρμακειο Ιλίου

Κοινωνικό Φαρμακειο Κ.Πατησιων-Αχαρνών

Κυριακάτικο Σχολείο Μεταναστών

Μαροκινή Κοινότητα Ελλάδας

Μυρμήγκι-δίκτυο αλληλεγγύης 6ης κοινότητας Αθήνας

Οργάνωση Ενωμένων Αφρικανών Γυναικών

Πακιστανική Κοινότητα Ελλάδος Η ΕΝΟΤΗΤΑ

ΠΑΝΕΛΛΑΔΙΚΗ ΠΡΩΤΟΒΟΥΛΙΑ "ΟΧΙ ΣΕ TTIP, CETA, TISA-ΟΧΙ ΣΤΑ ΜΝΗΜΟΝΙΑ"

Πίσω Θρανία – πρωτοβουλία για την εκπαίδευση χωρίς διακρίσεις

Πολιτιστικό Κέντρο Κουρδιστάν

Πρωτοβουλία Αθήνα Πόλη Ανοιχτή Αλληλεγγύης στους πρόσφυγες

ΣΤΕΚΙ ΜΕΤΑΝΑΣΤΩΝ Τσαμαδού 13

Σύλλογος εκπ/κων πε Αιγάλεω

Σύλλογος εκπ/κων πε Αμαρουσίου

Σύλλογος εκπ/κων πε Αριστοτέλης

Σύλλογος εκπ/κων πε Κ. Σωτηρίου

Σύλλογος Watoto Africa

Συντονισμός για το Προσφυγικό-Μεταναστευτικό σωματείων, φοιτητικών συλλόγων, συλλογικοτήτων

Συντονισμός ενάντια στα μνημόνια

Χώρος Στέγασης Προσφύγων City Plaza

: count(): Parameter must be an array or an object that implements Countable inon line